पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बीच गर्भवती महिलाओं की नियमित जांच और सुरक्षित प्रसव की व्यवस्थाएं प्रभावित हो रही हैं। अब गर्भवती महिलाओं की रिपोर्ट पॉजिटिव आने पर उन्हें सीधे मेडिकल कॉलेज रेफर किया जा रहा है। इसे लेकर एनएचएम की मिशन संचालक छवि भारद्वाज ने एक गाइडलाइन जारी की है। इसके अनुसार गर्भावस्था के दौरान नियमित जांचों से लेकर सुरक्षित प्रसव कराने तक को लेकर स्पष्ट आदेश दिए गए हैं।
गर्भवती महिलाओं का पंजीयन कर उनकी नियमित सभी प्रकार की जांचें वजन, बीपी, शुगर, ऑक्सीजन लेवल, ब्लड टेस्ट कराने के लिए कहा है। रिपोर्ट पॉजिटिव आने के बाद जिलों से गर्भवती महिलाओं को मेडिकल कॉलेज रेफर नहीं किया जाएगा, बल्कि उनकी जांच करने के बाद जिला अस्पताल में ही डिलीवरी कराई जाएगी। जरूरी न होने पर पॉजिटिव गर्भवती की बेवजह सिजेरियन डिलीवरी भी नहीं की जाएगी। एनएचएम के अफसरों ने बताया कि कोरोना संक्रमित महिलाओं की डिलीवरी के लिए जिला अस्पतालों में व्यवस्था करने के लिए एनएचएम द्वारा गाइडलाइन जारी की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn